open-index/open-wikipedia-markdown huggingface dataset:
Φορτ Μάγερς

Το **Φορτ Μάγερς** (επίσης *Φορτ Μάγιερς* ή *Φορτ Μάιερς*, αγγλικά: Fort Myers) είναι πόλη, κομητειακή έδρα και κέντρο εμπορίου στην Κομητεία Λη της Φλόριντα των ΗΠΑ. Βάσει της αμερικανικής απογραφής του 2010, ο πληθυσμός του ήταν 62.298 κάτοικοι και το 2020 ήταν 86.395. Μαζί με το μεγαλύτερο και πιο οικιστικό Κέιπ Κόραλ, συγκροτεί μια μητροπολιτική στατιστική περιοχή (MSA) που περιλαμβάνει την κομητεία Λη και έχει πληθυσμό 770.577 κατοίκους, το 2019.

Το Φορτ Μάγερς αποτελεί πύλη προς την περιοχή της Νοτιοδυτικής Φλόριντα καθώς και σημαντικό τουριστικό προορισμό στην πολιτεία. Τα χειμερινά κτήματα του Τόμας Έντισον («Seminole Lodge») και του Χένρυ Φορντ («The Mangoes») αποτελούν μείζονα αξιοθέατα. Η πόλη πήρε το όνομά της από ένα τοπικό πρώην οχυρό που χτίστηκε κατά τη διάρκεια των Πολέμων των Σεμινόλ. Το φρούριο με τη σειρά του πήρε το όνομά του από τον συνταγματάρχη Αβραάμ Μάγερς το 1850. Ο Μάγερς υπηρέτησε στον στρατό των Ηνωμένων Πολιτειών, κυρίως στο Τμήμα Διαχείρισης Υλικού, σε διάφορες θέσεις από το 1833-1861 και ήταν ο Γενικός Φροντιστής του Στρατού των Συνομοσπονδιακών Πολιτειών από το 1861 έως το 1864.

## Παραπομπές


Κατηγορία:Πόλεις της Φλόριντα
Κατηγορία:Έδρες κομητειών της Φλόριντα
Μυστικό Συμβούλιο (Ηνωμένο Βασίλειο)

Το **Μυστικό Συμβούλιο του Ηνωμένου Βασιλείου** (αγγλικά: *Privy Council*, συντ. *PC*), επίσημα: **Το Της Αυτού Μεγαλειότητος Πλέον Έντιμο Μυστικό Συμβούλιο** (αγγλικά: *His Majesty's Most Honourable Privy Council*) είναι το ιδιαίτερο και επίσημο συμβουλευτικό σώμα του Μονάρχη του Ηνωμένου Βασιλείου. Το συμβούλιο αυτό, αντιστοιχεί με το Συμβούλιο της Επικρατείας άλλων κρατών.

Τα μέλη αυτού του συμβουλίου, είναι κυρίως υψηλόβαθμοι πολιτικοί και αξιωματούχοι, που είναι εν ενεργεία ή πρώην μέλη είτε της Βουλής των Κοινοτήτων, είτε της Βουλής των Λόρδων.

Το Μυστικό Συμβούλιο, συμβουλεύει επίσημα τον εκάστοτε Μονάρχη, για την άσκηση των Βασιλικών Καθηκόντων του και του Βασιλικού του προνομίου. Ο Μονάρχης του Ηνωμένου Βασιλείου, έχει το δικαίωμα να εκδίδει μέσω αυτού του συμβουλευτικού σώματος, εκτελεστικές εντολές (*Order-in-Council*) οι οποίες όμως υπόκεινται σε δικαστικό έλεγχο. Οι εκτελεστικές εντολές, αφορούν κυρίως την ρύθμιση και τον τρόπο λειτουργίας πολλών δημοσίων ιδρυμάτων. Επίσης, το Μυστικό Συμβούλιο, έχει ιστορικά και κάποιες δικαστικές λειτουργίες, εφόσον δύναται να πραγματοποιήσει ακροάσεις και να λάβει αποφάσεις για υποθέσεις στο Ηνωμένο Βασίλειο και στις χώρες της Κοινοπολιτείας, μέσω της επίλεκτης Δικαστικής Επιτροπής του Μυστικού Συμβουλίου, η οποία αποτελείται από δικαστές του Ανωτάτου Δικαστηρίου του Ηνωμένου Βασιλείου (UKSC) και από επίλεκτους δικαστές από την Κοινοπολιτεία.

Πλέον, οι εξουσίες του Μυστικού Συμβουλίου, έχουν αντικατασταθεί από το εκτελεστικό όργανό του συμβουλίου, το Υπουργικό Συμβούλιο (*The Cabinet*).

## Συνεδριάσεις
Οι συνεδριάσεις του Μυστικού Συμβουλίου του Ηνωμένου Βασιλείου, πραγματοποιούνται συνήθως μια φορά κάθε μήνα. Σε αυτές τις συνεδριάσεις βρίσκεται συνήθως ο μονάρχης και τρία ακόμα μέλη του Συμβουλίου, έτσι ώστε να υπάρχει απαρτία.

Εκτός από τις συνδριάσεις παρόντος του μονάρχη, καθημερινά το Συμβούλιο συνεδριάζει παρουσία τεσσάρων συμβούλων, προεδρεύοντος του Λόρδου Προέδρου.

## Μέλη του Μυστικού Συμβουλίου
Από τον Σεπτέμβριο του 2022, υπηρετούν 732 μέλη στο Μυστικό Συμβούλιο. Κάθε μέλος που ανήκει στο Μυστικό Συμβούλιο (PC) έχει τιμητικά το πρόθεμα «ο/η Εντιμότατος/-η» (αγγλικά: *The Right Honourable*).

Τα 494 από τα 732 μέλη, είναι στελέχη σε κάποιο κόμμα στο Ηνωμένο Βασίλειο. Τα υπόλοιπα 238 μέλη, είτε είναι μέλη ή αξιωματούχοι της Βρετανικής Βασιλικής Οικογένειας, είτε υψηλόβαθμοι δημόσιοι υπάλληλοι, είτε κληρικοί, είτε δικαστικοί από το Ηνωμένο Βασίλειο είτε από την Κοινοπολιτεία.

Η παραπομπή της επίσημης ιστοσελίδας του Μυστικού Συμβουλίου, που περιλαμβάνει τα τρέχοντα μέλη:****

## Παραπομπές
__ΕΥΡΕΤΗΡΙΟ__


Κατηγορία:Πολιτική του Ηνωμένου Βασιλείου
Κατηγορία:Μοναρχία του Ηνωμένου Βασιλείου
Κατηγορία:Ανακτοβούλια
Τάμι Ντάκγουορθ

Η **Λάντα Τάμι Ντάκγουορθ** (, 12 Μαρτίου 1968 - ) είναι Αμερικανίδα πολιτικός και βετεράνος αξιωματικός του Στρατού των ΗΠΑ, που υπηρετεί ως Γερουσιαστής των Ηνωμένων Πολιτειών για την πολιτεία του Ιλινόι, από τον Ιανουάριο του 2017. Είναι μέλος του Δημοκρατικού Κόμματος. 

Από τον Ιανουάριο του 2021, διατελεί ως Αντιπρόεδρος της Εθνικής Επιτροπής του Δημοκρατικού Κόμματος (DNC).

Προηγουμένως, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 8η κογκρεσιακή περιφέρεια της πολιτείας του Ιλινόι, από το 2013 έως το 2017. Υπό την Κυβέρνηση Ομπάμα, υπηρέτησε ως Υφυπουργός Υποθέσεων Βετεράνων αρμόδια για Δημόσιες και Διακυβερνητικές Υποθέσεις, από το 2009 έως το 2011. 

Εξελέγη πρώτη φορά στη Γερουσία των Ηνωμένων Πολιτειών, στις εκλογές του 2016, νικώντας τον τότε εν ενεργεία Ρεπουμπλικανό Γερουσιαστή Μαρκ Κερκ, με ποσοστό 54.9% έναντι 39.8%. Είναι υποψήφια για τις εκλογές του 2022.

## Βιογραφία
Η Τάμι Ντάκγουορθ, γεννήθηκε τον Μάρτιο του 1968 στη Μπανγκόκ της Ταϊλάνδης, από Αμερικανό πατέρα (ο οποίος ήταν στρατιωτικός) και μητέρα Ταϊλανδέζικης και Κινέζικης καταγωγής. Το μεγαλύτερο μέρος των παιδικών της χρόνων το πέρασε στη Σιγκαπούρη, στη Μπανγκόκ και στη Τζακάρτα. Στα 16 της, εγκαταστάθηκε με την οικογένειά της στη Χονολουλού της Χαβάης. Φοίτησε στα διεθνή σχολεία "Singapore American School", "International School Bangkok" και στο "Jakarta International School". Στο Λύκειο, φοίτησε στο "McKinley High School" στη Χονολουλού, απ'όπου και αποφοίτησε το 1985. 

Σπούδασε Πολιτικές Επιστήμες στο Πανεπιστήμιο της Χαβάης, και έλαβε πτυχίο (BA) το 1989. Πραγματοποίησε μεταπτυχιακές σπουδές πάνω στις Διεθνείς Σχέσεις, στο Πανεπιστήμιο Τζορτζ Ουάσινγκτον της Ουάσινγκτον, και έλαβε μεταπτυχιακό δίπλωμα (MA) το 1992. Για ένα διάστημα παρακολούθησε μαθήματα διδακτορικών σπουδών πάνω στις Πολιτικές Επιστήμες, στο Πανεπιστήμιο του Βόρειου Ιλινόι. Είναι κάτοχος διδακτορικού διπλώματος (PhD) πάνω στις Ανθρώπινες Υπηρεσίες, από το Πανεπιστήμιο Καπέλα της Μινεαπόλεως, από το 2015.

Το 1990, εντάχθηκε στο Σώμα Εφέδρων Αξιωματικών του Στρατού των Ηνωμένων Πολιτειών. Πραγματοποίησε εκπαίδευση σε μαχητικά ελικτόπτερα και αργότερα εκπαιδεύτηκε σε σχολή πτήσης. Το 1996, μετατέθηκε στην Εθνοφρουρά των ΗΠΑ. Το 2004, στον Πόλεμο του Ιράκ, έλαβε μέρος και σε μία αποστολή με ελικόπτερο χτυπήθηκε με πυραυλική χειροβομβίδα από Ιρακινούς αντάρτες, και υπέστη ακρωτηριασμό και στα δύο της πόδια, καθώς επίσης, τραυματίστηκε συνολικά σοβαρά. Αφυπηρέτησε από τον Στρατό, το 2011, με τον βαθμό της Αντισυνταγματάρχου, έχοντας λάβει διακρίσεις.

## Παραπομπές


Κατηγορία:Γερουσιαστές των ΗΠΑ
Κατηγορία:Ιλινόι
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί στρατιωτικοί
Κατηγορία:Ταϊλανδοί στρατιωτικοί
Κατηγορία:Άνθρωποι με αναπηρία
Κατηγορία:Ανάπηροι πολέμου
Μιχαήλ Γκάμπισεφ

Ο **Μιχαήλ Βιατσεσλάβοβιτς Γκάμπισεφ** ( , γεννημένος στις 2 Ιανουαρίου 1990) είναι Καζάκος ποδοσφαιριστής που παίζει στην Αστανά.

## Καριέρα

### Συλλογική καριέρα
Στις 15 Ιουλίου 2022, η Αστανά ανακοίνωσε τη μεταγραφή του Γκάμπισεφ από τη Σαχτιόρ Καραγκάντι.

### Διεθνής καριέρα
Ο Γκάμπισεφ έκανε το ντεμπούτο του με την εθνική ομάδα ποδοσφαίρου του Καζακστάν στις 4 Ιουνίου 2021 σε φιλικό αγώνα με τη Βόρεια Μακεδονία. Αντικατέστησε τον Γιέρκιν Ταπάλοφ στο 83ο λεπτό. 

#### Γκολ με την εθνική ομάδα

## Παραπομπές


Κατηγορία:Ποδοσφαιριστές Πρέμιερ Λιγκ Καζακστάν
Κατηγορία:Ποδοσφαιριστές ΦΚ Σαχτιόρ Καραγκαντί
Κατηγορία:Αμυντικοί ποδοσφαιριστές
Κατηγορία:Καζάκοι ποδοσφαιριστές
Κατηγορία:Σελίδες με μη επιθεωρημένες μεταφράσεις
Μπακτιγιάρ Ζαϊνουντίνοφ

Ο **Μπακτιγιάρ Μπατιρζάνουλι Ζαινουντίνοφ** () (γενν. 2 Απριλίου 1998) είναι Καζάκος ποδοσφαιριστής, ο οποίος αγωνίζεται ως επιθετικός μέσος/δεξιός πλάγιος μέσος/αριστερός πλάγιος μέσος/κεντρικός αμυντικός/αριστερός πλάγιος αμυντικός για την ΤΣΣΚΑ Μόσχας.

## Σταδιοδρομία σε συλλόγους

### Συλλογική καριέρα
Στις 25 Νοεμβρίου 2017, η ΦΚ Αστανά ανακοίνωσε την μεταγραφή του Ζαινουντίνοφ.

Στις 12 Ιανουαρίου 2019, ο Ζαινουντίνοφ υπέγραψε στη Ροστόφ. Στις 8 Δεκεμβρίου 2019, σκόραρε δύο φορές σε μια εκτός έδρας νίκη με 4–1 επί της ΦΚ Σπαρτάκ Μόσχας.

Στις 25 Αυγούστου 2020, υπέγραψε πενταετές συμβόλαιο με την ΤΣΣΚΑ Μόσχας.

## Εθνική ομάδα

## Στατιστικά σταδιοδρομίας

### Με συλλόγους

### Με εθνική ομάδα

## Παραπομπές


Κατηγορία:Καζάκοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Καζακστάν Κ21
Κατηγορία:Ποδοσφαιριστές Εθνικής Καζακστάν
Κατηγορία:Ποδοσφαιριστές ΦΚ Ταράζ
Κατηγορία:Ποδοσφαιριστές Πρέμιερ Λιγκ Καζακστάν
Κατηγορία:Ποδοσφαιριστές ΦΚ Αστάνα
Κατηγορία:Ποδοσφαιριστές ΦΚ Ροστόφ
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ξένοι ποδοσφαιριστές στη Ρωσία
Κατηγορία:Ποδοσφαιριστές ΤΣΣΚΑ Μόσχας
Κεραμαργιώ Καρδίτσας

Το **Κεραμαριό** είναι οικισμός της Δρακότρυπας στη Θεσσαλία και την Περιφερειακή Ενότητα Καρδίτσας.

## Γενικά στοιχεία
Το Κεραμαριό βρίσκεται προς τα όρια με την Περιφερειακή Ενότητα Τρικάλων, στους πρόποδες του όρους Καραβούλα των Βορείων Αγράφων και σε υψόμετρο 710 μέτρων. Το χωριό απέχει περίπου 40 χιλιόμετρα Δ.-ΝΔ. από το Μουζάκι (έδρα του δήμου), 40 χιλιόμετρα Δ.-ΒΔ. από την Καρδίτσα και 37 χιλιόμετρα ΝΔ. από τα Τρίκαλα.

Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στην κοινότητα Δρακότρυπας. Σύμφωνα με το σχέδιο Καλλικράτης ανήκει στην κοινότητα Δρακότρυπας που υπάγεται στη δημοτική ενότητας Μουζακίου του Μουζακίου και σύμφωνα με την απογραφή 2011 απογράφονται 46 κάτοικοι.
### Απογραφές πληθυσμού

## Παραπομπές


## Εξωτερικοί σύνδεσμοι
* Φωτογραφίες από το Κεραμαριό στον ιστότοπο https://www.greece.com/
Σουέλα Μπρέιβερμαν

Η **Σου-Έλεν Κασιάνα Μπρέιβερμαν** (αγγλικά: *Sue-Ellen Cassiana "Suella" Braverman* το γένος *Fernandes*, 3 Απριλίου 1980) είναι Βρετανίδα πολιτικός και δικηγόρος, που υπηρετεί ως Υπουργός Εσωτερικών του Ηνωμένου Βασιλείου, από τον Οκτώβριο του 2022, στην Κυβέρνηση Σούνακ, θέση στην οποία υπηρέτησε και υπό την Κυβέρνηση Τρας, από τον Σεπτέμβριο έως τον Οκτώβριο του 2022. Είναι βουλευτής της Βουλής των Κοινοτήτων του Ηνωμένου Βασιλείου, με το Συντηρητικό Κόμμα, για την εκλογική περιφέρεια του Φέραμ, από τον Μάιο του 2015.

Υπό την Κυβέρνηση Τζόνσον, υπηρέτησε ως Γενική Εισαγγελέας για την Αγγλία και την Ουαλία και ως Γενική Δημόσια Κατήγορος για την Βόρεια Ιρλανδία, από τον Φεβρουάριο του 2020 έως τον Σεπτέμβριο του 2022. Υπό την Κυβέρνηση Μέι, υπηρέτησε ως Κοινοβουλευτική Υφυπουργός αρμόδια για το Brexit, από τον Ιανουάριο έως τον Νοέμβριο του 2018. 

## Βιογραφία
Η Σουέλα Φερνάντες, γεννήθηκε τον Απρίλιο του 1980 στο Χάροου του Λονδίνου, από γονείς κονκανικής και ταμιλικής καταγωγής που είχαν γεννηθεί στην Βρετανική Κένυα (πατέρας) και στον ρετανικό Μαυρίκιο (μητέρα) και είχαν μεταναστεύσει στη Μεγάλη Βρετανία. Μεγάλωσε στο Γουέμπλεϊ του Λονδίνου. 

Αποφοίτησε το Λύκειο θηλέων "Heathfield School" στο Πίνερ του Λονδίνου, το 1998. Σπούδασε Νομική στο Πανεπιστήμιο του Κέιμπριτζ , λαμβάνοντας πτυχίο (MA Hons) το 2002. Πραγματοποίησε μεταπτυχιακές σπουδές, πάνω στο Ευρωπαϊκό και το Γαλλικό Δίκαιο στο Πανεπιστήμιο της Σορβώννης, στο Παρίσι, λαμβάνοντας μεταπτυχιακό δίπλωμα νομικής (LLM), το 2003. Πραγματοποίησε πρακτική άσκηση δικηγορίας στον Δικηγορικό Σύλλογο Μίτολ Τεμπλ για την Αγγλία και την Ουαλία (2005), καθώς και στον Δικηγορικό Σύλλογο της Νέας Υόρκης στις ΗΠΑ (2006).

## Παραπομπές


## Εξωτερικοί σύνδεσμοι
* 

Κατηγορία:Βρετανοί πολιτικοί
Κατηγορία:Υπουργοί Εσωτερικών (Ηνωμένο Βασίλειο)
Κατηγορία:Μέλη της Βουλής των Κοινοτήτων (Ηνωμένο Βασίλειο)
Κατηγορία:Πολιτικοί του Συντηρητικού Κόμματος (Ηνωμένο Βασίλειο)
Κατηγορία:Άγγλοι πολιτικοί
Κατηγορία:Ινδοί πολιτικοί
__ΕΥΡΕΤΗΡΙΟ__
Into the Void (τραγούδι, Black Sabbath)

Το "**Into the Void**" είναι ένα τραγούδι του βρετανικού heavy metal συγκροτήματος Black Sabbath, το οποίο κυκλοφόρησε το 1971, στο τρίτο τους στούντιο άλμπουμ τους *[[Master of Reality]]*. Το 2009, σε μία deluxe κυκλοφορία του εν λόγω δίσκου, συμπεριλήφθηκε και μία πρώιμη μορφή του κομματιού, ονόματι "Spanish Sid". Το κομμάτι είναι γραμμένο σε Ντο# ελάσονα. Πρόκειται για ένα από τα πιο δημοφιλή κομμάτια του σχήματος, με το *Rock - Das Gesamtwerk der größten Rock-Acts im Check*, να το τοποθετεί στη 13η θέση με τα καλύτερα τραγούδια τους. 

Το κομμάτι έχει υποστεί πολλές διασκευές, από γνωστά συγκροτήματα του είδους, όπως οι Monster Magnet, οι Sleep και Exhorder, ενώ ξεχωρίζουν εκείνες των Soundgarden και των Kyuss, με τους τελευταίους να το κυκλοφορούν το 1996 και ως single. Η διασκευή των Soundgarden είχε στιχουργικές διαφοροποιήσεις που αφορούσαν τον Αμερικανό ιθαγενή Chief Seattle. Η εκτέλεση αυτή του κομματιού, υπήρξε υποψήφια για Grammy Καλύτερης Metal Ερμηνείας. 

Ο Τζέιμς Χέτφιλντ, των Metallica, θεωρεί το κομμάτι αυτό ως ένα από τα πιο αγαπημένα του από το συγκρότημα. Ενώ ο Έντι Βαν Χέηλεν των Van Halen θεωρεί πως το riff του τραγουδιού είναι ένα από τα αγαπημένα του γενικότερα. Το hardrock punk συγκρότημα Void, πήρε το όνομά του από αυτό το τραγούδι. 

## Παραπομπές


## Εξωτερικοί σύνδεσμοι
* Into the Void στο Genius.com

Κατηγορία:Τραγούδια του 1971
Κατηγορία:Τραγούδια των Black Sabbath
Κατηγορία:Τραγούδια των Soundgarden
Κατηγορία:Singles του 1996
Δάρνη

Η **Δάρνη**, ή **Δάρνις** (αραβικά: درنة *Ντάρνα*), είναι πόλη-λιμάνι στην ανατολική Λιβύη. Είχε πληθυσμό 100.000–150.000 κατοίκους. Ήταν η έδρα μιας από τις πλουσιότερες επαρχίες της Μπαρμπαριάς και παραμένει η πρωτεύουσα της περιφέρειας Δάρνης, με πολύ μικρότερη έκταση. Η Δάρνη έχει ένα μοναδικό περιβάλλον ανάμεσα στις πόλεις της Λιβύης, καθώς βρίσκεται ανάμεσα σε καταπράσινα βουνά, τη Μεσόγειο Θάλασσα και την έρημο. Η πόλη φιλοξενεί επίσης ανθρώπους μικτής καταγωγής.

Στην ελληνιστική περίοδο η αρχαία πόλη της Δάρνης ήταν μέρος της Λιβυκής Πεντάπολης.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λιβύης
Νόμοι στις Πράξεις της Ουαλίας

Οι **Νόμοι στις Πράξεις της Ουαλίας 1535 - 1542** (Ουαλικά: *Y Deddfau Cyfreithiau yng Nghymru*, Αγγλικά: *Laws in Wales Acts*) ήταν κοινοβουλευτικά μέτρα, με τα οποία το Πριγκιπάτο της Ουαλίας προσαρτήθηκε στο Βασίλειο της Αγγλίας, το νομικό σύστημα της Αγγλίας και οι κανόνες της αγγλικής διοίκησης εισήχθησαν στην Ουαλία. Η πρόθεση ήταν να δημιουργηθεί μια ενιαία κρατική και νομική δικαιοδοσία. Οι Πράξεις ψηφίστηκαν κατά τη διάρκεια της βασιλείας του βασιλιά Ερρίκου Η' της Αγγλίας, ο οποίος καταγόταν από την Ουαλική δυναστεία των Τυδώρ, και μερικές φορές αναφέρονται ως οι **Πράξεις της Ένωσης**. 

Πριν από τις Πράξεις της Ένωσης, η περιοχή της Ουαλίας δεν είχε κοινοβουλευτική εκπροσώπηση στην Αγγλία και βρισκόταν μοιρασμένη μεταξύ του Πριγκιπάτου της Ουαλίας και πολλών μικρότερων φεουδαρχικών κρατιδίων. Τα κρατίδια βρίσκονταν στα σύνορα μεταξύ της Ουαλίας και της Αγγλίας και διοικούνταν από Ουαλούς ευγενείς.

## Δείτε επίσης
* Πριγκιπάτο της Ουαλίας
* Βασίλειο της Αγγλίας

## Βιβλιογραφία
* Davies, John (1990), *A History of Wales*. London: Penguin 1994. .
* Williams, Glanmor (1993), *Renewal and reformation : Wales, c.1415–1642*. Oxford : Oxford University Press. .
* Williams, W. Ogwen (1971), "The union of England and Wales". In A. J. Roderick (Ed.), *Wales through the ages: volume II, Modern Wales, from 1485 to the beginning of the 20th century*, pp.&nbsp;16–23. Llandybïe : Christopher Davies (Publishers) Ltd. .

## Παραπομπές


Κατηγορία:Ιστορία της Ουαλίας
Μπέρνχαρντ Χάινε

Ο **Μπέρνχαρντ Χάινε**, αγγλ. *Bernhard Heine* (1800-1846) ήταν Γερμανός γιατρός, ειδικός στα οστά και εφευρέτης του οστεοτόμου, ενός εξειδικευμένου και πρωτοποριακού για τις αρχές του 19ου αιώνα, ιατρικού εργαλείου για την κοπή των οστών και για χειρουργικές ορθοπεδικές επεμβάσεις.

## Βιβλιογραφία
*Heinz Hansen: *Die Orthopädenfamilie Heine - Leben und Wirken der einzelnen Familienmitglieder im Zeichen einer bedeutenden deutschen Familientradition des neunzehnten Jahrhunderts.* doctoral thesis, Dresden 1993
*Hans Hekler: *Bernhard Heine – von Königen geehrt und von Zar Nikolaus umworben.* in: D'Kräz (Beiträge zur Geschichte der Stadt und Raumschaft Schramberg) Heft 10, Schramberg 1990 (also online, see external links)

## Παραπομπές


Κατηγορία:Γερμανοί ιατροί
Τρίλοφο Καρδίτσας

Το **Τρίλοφο** είναι οικισμός του Πετρωτού στη Θεσσαλία και Περιφερειακή Ενότητα Καρδίτσας.

## Γεωγραφικά - Ιστορικά στοιχεία
Το Τρίλοφο βρίσκεται στα όρια με την Περιφερειακή Ενότητα Άρτας, δίπλα και δυτικά του ποταμού Αχελώου σε υψόμετρο 680 μέτρων. Απέχει περίπου 18 χλμ. (οδηγικά) Δ,-ΝΔ. από το Ανθηρό (έδρα του δήμου) και 93 χλμ. Δ. από την Καρδίτσα. Αναφέρεται επίσημα ως ξεχωριστός οικισμός για πρώτη φορά το 1940 με την ονομασία Ντούγλιστα να απογράφεται στην τότε κοινότητα Πετρωτού. Το 1957 με το ΦΕΚ 119Α - 03/07/1957 μετονομάστηκε σε Τρίλοφον. Σύμφωνα με το  Πρόγραμμα «Καλλικράτης» μαζί με τον Παλαιόδενδρο, το Πετρωτό και τη Συκέα αποτελούν την κοινότητα Πετρωτού που υπάγεται στη δημοτική ενότητα Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 42 κάτοικοι.

Οι απογραφές πληθυσμού μετά τον Β΄Παγκόσμιο πόλεμο είναι:

## Εξωτερικοί σύνδεσμοι

* Φωτογραφίες από το Τρίλοφο στον ιστότοπο https://www.greece.com/

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Αργιθέας
Κελλάρια Καρδίτσας

Τα **Κελλάρια** είναι οικισμός του Καταφυλλίου στη Θεσσαλία και την Περιφερειακή Ενότητα Καρδίτσας.

## Γεωγραφικά - Ιστορικά στοιχεία
Τα Κελλάρια βρίσκονται στα δυτικά όρια με την Περιφερειακή Ενότητα Άρτας. Το χωριό είναι κτισμένο στις πλαγιές του βουνού Μιρμιτζάλα των Δυτικών Αγράφων σε υψόμετρο 660 μέτρων. Απέχει περίπου 3 χλμ. ΝΑ. από το Καταφύλλι, 38 χλμ. Ν.-ΝΑ. από το Ανθηρό (έδρα του δήμου) και 104 χλμ. Δ.-ΝΔ. από την Καρδίτσα.

Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην κοινότητα Καταφυλλίου. Το 1976 με το ΦΕΚ 277Α - 19/10/1976 ορίστηκ έδρα της μέχρι το 1976 οπότε μεταφέρθηκε στα Κελλάρια. Σύμφωνα με το Πρόγραμμα «Καλλικράτης» μαζί με το Αρδάνοβο, το Καταφύλλι, την Συκιά, την Πράβα και τον Ταξιάρχη αποτελούν την κοινότητα Καταφυλλίου που υπάγεται στη δημοτική ενότητα Αχελώου του Δήμου Αργιθέας ενώ σύμφωνα με την απογραφή του 2011 έχει 48 κατοίκους.

### Απογραφές πληθυσμού

## Εξωτερικοί σύνδεσμοι

* Αρχείο Δημοτικού Σχολείου Κελλαρίων από το Εθνικό Ευρετήριο Αρχείων των Γενικών Αρχείων του Κράτους
* Παιδικές αναμνήσεις από το πανηγύρι της Αγ. Κυριακής, στα Κελλάρια Καταφυλλίου

## Παραπομπές


Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Περίτο Μορένο (Σάντα Κρους)

Το **Περίτο Μορένο** () είναι πόλη στα βορειοδυτικά της επαρχίας Σάντα Κρους της Αργεντινής, 25 χιλιόμετρα ανατολικά της λίμνης Μπουένος Άιρες. Η πόλη είναι η πρωτεύουσα του νομού Λάγο Μπουένος Άιρες. Βρίσκεται στην εθνική οδό 43, η οποία συνδέει την Καλέτα Ολίβια στην ακτή του Ατλαντικού με το Λος Αντίγκουος και τα σύνορα με τη Χιλής 60 χλμ. στα δυτικά, και την εθνική οδό 40, που εκτείνεται βόρεια και νότια.

Η πόλη είναι κέντρο κτηνοτροφικών και μικρών γεωργικών εκμεταλλεύσεων που παράγουν φρούτα και λαχανικά. Ο τουρισμός αποτελεί επίσης σημαντική βιομηχανία. Το Περίτο Μορένο είναι η πλησιέστερη πόλη στην Κουέβα ντε λας Μάνος, 170 χλμ. νότια οδικώς, και στο Πάρκο Λαγκούνα.

Σύμφωνα με την απογραφή του 2010 η πόλη είχε πληθυσμό 4.617 κατοίκους. Στην πόλη υπάρχει αεροδρόμιο .

## Ιστορία
Η πόλη ιδρύθηκε το 1910, ως στάση για τους ταξιδιώτες δίπλα στις πηγές από τις οποίες πηγάζει ο ποταμός Ρίο Ντεσεάδο. Ο τόπος ονομαζόταν Πάρι-Άικε (που σημαίνει «τόπος με καλάμια») από τους Τεχουέλτσε, αλλά η πόλη ονομάστηκε επίσημα Νασιμιέντο το 1927. Η ονομασία άλλαξε το 1944 σε Λάγο Μπουένος Άιρες και το 1952 σε Περίτο Μορένο, προς τιμήν του εξερευνητή Φρανσίσκο Μορένο.

## Κλίμα
Το Περίτο Μορένο έχει ψυχρό ημίξηρο κλίμα (κλιματική ταξινόμηση Κέππεν: *BSk*), στα όρια του ψυχρού ερημικού κλίματος (κλιματική ταξινόμηση Κέππεν: *BWk*).

## Πολιτισμός
Το Περίτο Μορένο θεωρείται ευρέως η αρχαιολογική πρωτεύουσα της Σάντα Κρους, κυρίως λόγω της εγγύτητας με την Κουέβα ντε λας Μάνος. Κάθε χρόνο τον Φεβρουάριο, η πόλη διοργανώνει ένα φεστιβάλ της Κουέβα ντε λας Μάνος. Στην πόλη λειτουργεί το Αρχαιολογικό Μουσείο Κάρλος Χ. Γκραντίν, το οποίο φέρει το όνομα του Κάρλος Χ. Γκραντίν.

## Παραπομπές


Κατηγορία:Πόλεις της Αργεντινής
The Loud House

thumb|Λογότυπο σειράς
Το ***The Loud House*** είναι μια αμερικανική τηλεοπτική σειρά κινουμένων σχεδίων που δημιουργήθηκε από τον Κρις Σαβίνο για το Nickelodeon. Η σειρά περιστρέφεται γύρω από τη χαοτική καθημερινή ζωή ενός αγοριού που ονομάζεται Λίνκολν Λάουντ, ο οποίος είναι το μεσαίο παιδί και το μοναδικό αγόρι σε μια μεγάλη οικογένεια 11 παιδιών. Η υπόθεση διαδραματίζεται σε μια φανταστική πόλη στο νοτιοανατολικό Μίσιγκαν, το Ρόιαλ Γουντς, βασισμένη στη γενέτειρα του Σαβίνο, το Ρόιαλ Όακ. Η σειρά παρουσιάστηκε στο δίκτυο το 2013 ως δίλεπτη ταινία μικρού μήκους που συμμετείχε στο ετήσιο πρόγραμμα Animated Shorts Program. Ξεκίνησε να παράγεται το επόμενο έτος. Η σειρά βασίζεται στην παιδική ηλικία του ίδιου του Σαβίνο, ο οποίος μεγάλωσε σε μια πολυμελή οικογένεια, και τα κινούμενα σχέδια είναι σε μεγάλο βαθμό επηρεασμένα από τα κόμικς των εφημερίδων.

Η σειρά έκανε πρεμιέρα στις 2 Μαΐου 2016 και έχουν μεταδοθεί έξι σεζόν. Το πρόγραμμα σημείωσε υψηλή τηλεθέαση από το ντεμπούτο του και έγινε η παιδική σειρά κινουμένων σχεδίων με την υψηλότερη τηλεθέαση στην αμερικανική τηλεόραση μέσα στον πρώτο μήνα προβολής του. Η σειρά έχει λάβει σημαντική προσοχή από τα μέσα ενημέρωσης και υποψηφιότητες τόσο στα 28α όσο και στα 29α βραβεία GLAAD Media Awards, λόγω των Χάουαρντ και Χάρολντ Μακμπράιντ, δύο δευτερευόντων χαρακτήρων που είναι ένα διαφυλετικό παντρεμένο ζευγάρι ομοφυλόφιλων. Η εισαγωγή τους στη σειρά αναφέρθηκε στις ειδήσεις ως ιστορική και προκάλεσε αύξηση της τηλεθέασης. Τον Μάιο του 2017, οι χαρακτήρες του Λίνκολν Λάουντ και του Κλάιντ Μακμπράιντ παρουσιάστηκαν στο εξώφυλλο του Variety ως παράδειγμα διαφορετικών χαρακτήρων στην παιδική τηλεόραση.

Η έκτη σεζόν του The Loud House έκανε πρεμιέρα στις 11 Μαρτίου 2022. Στις 24 Μαρτίου 2022, η σειρά ανανεώθηκε για έβδομη σεζόν.

Μια ταινία μεγάλου μήκους βασισμένη στη σειρά κυκλοφόρησε στο Netflix τον Αύγουστο του 2021 και μια τηλεοπτική ταινία ζωντανής δράσης έκανε πρεμιέρα τον Νοέμβριο του 2021.

Μια spin-off σειρά με τίτλο *[[The Casagrandes]]* έκανε πρεμιέρα στις 14 Οκτωβρίου 2019. Μια σειρά ζωντανής δράσης με τίτλο The Really Loud House θα κάνει πρεμιέρα τον Νοέμβριο του 2022.

## Παραπομπές


Κατηγορία:Παιδικές τηλεοπτικές σειρές κινουμένων σχεδίων
Κατηγορία:Τηλεοπτικά προγράμματα που έγιναν βιντεοπαιχνίδια
Κατηγορία:Τηλεοπτικές σειρές κινουμένων σχεδίων
Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Σειρές του Nickelodeon
Άντζελα Ρέινερ

Η **Άντζελα Ρέινερ** (αγγλικά: *Angela Rayner* το γένος *Bowen*, 28 Μαρτίου 1980) είναι Βρετανίδα πολιτικός που υπηρέτησε ως Αναπληρώτρια Πρωθυπουργός υπό τον Πρωθυπουργό του Ηνωμένου Βασιλείου Κιρ Στάρμερ από τον Ιούλιο του 2024 μέχρι τον Σεπτέμβριο του 2025, και ως Αναπληρώτρια Ηγέτης του Εργατικού Κόμματος, από τον Απρίλιο του 2020 έως τον Σεπτέμβριο του 2025.

Από τον Μάιο του 2021 έως τον Ιούλιο του 2024 ήταν Σκιώδης Υπουργός Εργασίας, Σκιώδης Υπουργός επί των Κυβερνητικών Υποθέσεων και Σκιώδης Καγκελάριος του Δουκάτου του Λάνκαστερ. Είναι βουλευτής της Βουλής των Κοινοτήτων του Ηνωμένου Βασιλείου, με το Εργατικό Κόμμα, για την εκλογική περιφέρεια του Άστον-αντερ-Λάιν, από τον Μάιο του 2015.

Η ίδια αυτοπροσδιορίζεται ως δημοκρατική σοσιαλίστρια. Παρόλα αυτά, θεωρείται ότι ανήκει στα πιο μετριοπαθή στελέχη του Εργατικού Κόμματος, ούσα έντονη επικρίτρια του πρώην ηγέτη των Εργατικών Τζέρεμι Κόρμπιν. Επίσης, έχει σκιαγραφηθεί ως πραγματίστρια πολιτικός. Τέλος, έχει δηλώσει ότι είναι «σκληροπυρηνική σε ζητήματα νόμου, ασφάλειας και τάξης» και αυτό πηγάζει ως αποτέλεσμα της αντικοινωνικής συμπεριφοράς που είχε ως νέα, σύμφωνα με την ίδια.

## Βιογραφία
Η Άντζελα Μπόουεν, γεννήθηκε τον Μάρτιο του 1980 στο Στόκπορτ του Μάντσεστερ της Αγγλίας, όπου και μεγάλωσε σε μια οικογένεια της εργατικής τάξης. Όπως έχει πει η ίδια, ο πατέρας της έκανε καταχρήσεις, ενώ η μητέρα της πάσχει από σοβαρά ψυχολογικά προβλήματα, και δήλωσε ότι «δεν έχει γνωρίσει ποτέ στοργή και αγάπη ως παιδί». Φοίτησε στο σχολείο "Stockport Academy" και το εγκατέλειψε σε ηλικία 16 ετών αφού έμεινε έγκυος. Αργότερα καταρτίστηκε πάνω στη Βρετανική νοηματική γλώσσα, καθώς επίσης και στη Κοινωνική Φροντίδα, στο Εκπαιδευτικό Ινστιτούτο "Stockport College".

Πριν ενασχοληθεί με την πολιτική, εργάστηκε για πολλά χρόνια ως υπάλληλος κοινωνικής φροντίδας στο Μάντσεστερ. Διετέλεσε συνδικαλιστική εκπρόσωπος της εμπορικής ένωσης "Unison", και κατόπιν περιφερειακή υπεύθυνος.

## Κατάλογος πολιτικών αξιωμάτων

* Βουλευτής, 2015–*εν ενεργεία* 
* Σκιώδης Υφυπουργός Συντάξεων, 2016
* Σκιώδης Υφυπουργός Γυναικών και Ισότητας, 2016 
* Σκιώδης Υπουργός Παιδείας, 2016–2020 
* Γενική Διευθύντρια του Εργατικού Κόμματος, 2020–2021 
* Αναπληρώτρια Ηγέτης του Εργατικού Κόμματος, 2020–*2025*
* Αναπληρώτρια Αρχηγός της Αντιπολίτευσης του Ηνωμένου Βασιλείου, 2020–*2024*
* Σκιώδης Υπουργός επί των Κυβερνητικών Υποθέσεων, 2021–*2024*
* Σκιώδης Καγκελάριος του Δουκάτου του Λάνκαστερ, 2021–*2024*
* Σκιώδης Υπουργός Εργασίας, 2021–*2024*

## Παραπομπές


Κατηγορία:Βρετανοί πολιτικοί
Κατηγορία:Μέλη της Βουλής των Κοινοτήτων (Ηνωμένο Βασίλειο)
Κατηγορία:Πολιτικοί του Εργατικού Κόμματος (Ηνωμένο Βασίλειο)
Κατηγορία:Άγγλοι πολιτικοί
Μερική επιστράτευση στη Ρωσία (2022)

Στις 21 Σεπτεμβρίου 2022, ο Ρώσος Πρόεδρος Βλαντιμίρ Πούτιν ανακοίνωσε την επιβολή «μερικής επιστράτευσης». Η μερική επιστράτευση που ανακοίνωσε ο πρόεδρος Πούτιν αφορά τους εφέδρους του στρατού της Ρωσίας. Η επιβολή του καθεστώτος μερικής επιστράτευσης στη Ρωσία προήλθε λόγω των δυσκολιών που αντιμετωπίζει ο ρωσικός στρατός στην εισβολή του στην Ουκρανία. Η απόφαση αυτή ελήφθη λίγο μετά την επιτυχημένη ουκρανική αντεπίθεση στην Περιφέρεια Χαρκόβου, ενώ υπενθυμίζεται ότι μια μέρα πριν την ανακοίνωση της επιστράτευσης, η ρωσική κυβέρνηση ανακοίνωσε τη διεξαγωγή δημοψηφισμάτων για την ένταξη των δημοκρατιών του Ντονμπάς, αλλά και των κατεχόμενων από τη Ρωσία τμημάτων των ουκρανικών περιφερειών Χερσώνας και Ζαπορίζιας, στη Ρωσία. 

Στην ομιλία του, ο Πούτιν δήλωσε ότι η επιβολή του καθεστώτος «μερικής επιστράτευσης» ήρθε έπειτα από πρόταση που υπέβαλε το ρωσικό Υπουργείο Άμυνας και το Γενικό Επιτελείο των Ενόπλων Δυνάμεων της Ρωσίας. Ο υπουργός Άμυνας Σεργκέι Σοϊγκού ανακοίνωσε ότι η Ρωσία διαθέτει «ένα τεράστιο αριθμό εφέδρων που μπορεί να κινητοποιήσει [η Ρωσία, για την εισβολή στην Ουκρανία]». Η ρωσική κυβέρνηση σχεδιάζει να κινητοποιήσει 300.000 εφέδρους. Ορισμένες αντιπολιτευόμενες πηγές, όπως η Νόβαγια Γκαζέτα ή το Meduza υποστηρίζουν πάντως ότι η κυβέρνηση της Ρωσίας σκοπεύει να επιστρατεύσει σε φάσεις 1 με 1.2 εκατομμύρια στρατιώτες.

Η παράγραφος 7 του διατάγματος 647 που αφορά τη ρωσική μερική επιστράτευση του Σεπτεμβρίου του 2022 αναφέρει τον ακριβή αριθμό των ανθρώπων που θα αναγκαστούν να παρουσιαστούν στο στρατό λόγω της μερικής επιστράτευσης. Σύμφωνα με το γραμματέα τύπου του Κρεμλίνου Ντμίτρι Πεσκόφ, αυτή η παράγραφος 7 είναι απόρρητη και επομένως κανείς δεν μπορεί να επιβεβαιώσει με ακρίβεια πόσα άτομα πρόκειται να επιστρατευθούν. Πολλοί Ρώσοι έχουν προσπαθήσει λόγω της ανακοίνωσης της μερικής επιστράτευσης να εγκαταλείψουν τη χώρα τους.

## Αναλυτικά
Παρά την υποχώρηση των ρωσικών στρατευμάτων από τα κεντρικά και ανατολικά τμήματα της περιφέρειας Χαρκόβου, ο Πούτιν υποστήριξε στην ομιλία του για την ανακοίνωση του καθεστώτος μερικής επιστράτευσης ότι οι στόχοι της Ρωσίας στην Ουκρανία δεν είχαν αλλάξει. Η ομιλία του Πούτιν μεταδόθηκε σε όλη τη Ρωσία, αλλά μαγνητοσκοπημένη. Νωρίτερα, μετά από τη ψήφιση νόμου από τα μέλη της Κρατικής Δούμας, η στρατιωτική λιποταξία μπορεί να τιμωρηθεί με μέγιστη ποινή 10 ετών στη Ρωσία. Παράλληλα, ο Πούτιν, ανακοινώνοντας την επιβολή της μερικής επιστράτευσης των εφέδρων, έδειξε την υποστήριξη του στα αμφιλεγόμενα δημοψηφίσματα για την προσάρτηση των κατεχόμενων από τη Ρωσία περιοχών της Ουκρανίας στη Ρωσία.

Σύμφωνα με δυτικούς αναλυτές, η απώλεια στρατιωτών καθώς και εγγενείς αδυναμίες των ρωσικών ενόπλων δυνάμεων (κακή εκπαίδευση και κακή ηγεσία) είναι οι λόγοι που ανάγκασαν τον Πούτιν να προχωρήσει στην επιστράτευση.

## Παραπομπές

Κατηγορία:Βλαντίμιρ Πούτιν
Κατηγορία:Ρωσική εισβολή στην Ουκρανία (2022)
Κατηγορία:Ρωσο-Ουκρανικός Πόλεμος
Ανδρέας Στιούαρτ, 1ος κύριος Άβεντεϊλ

Ο **Aνδρέας Στιούαρτ, 1ος λόρδος Άβεντεϊλ**, αγγλ.: Andrew Stewart, 1st Lord Avondale (απεβ. στις 9 Σεπτεμβρίου 1513) από τον Οίκο των Στιούαρτ ήταν Σκωτσέζος ευγενής.

## Βιογραφία
Ήταν γιος του Aλεξάνδρου Στιούαρτ, από τον οποίο κληρονόμησε τα εδάφη τού Άβεντεϊλ. Ο Αλέξανδρος τα είχε κληρονομήσει από τον θείο του λόρδο Άβεντεϊλ, ο οποίος με τη σειρά του τα είχε λάβει μετά την κατάσχεσή τους από τον Ιάκωβο 9ο (τελευταίο) κόμη τού Ντάγκλας και Άβεντεϊλ το 1455.

Ο τίτλος λόρδος Άβεντεϊλ αναβίωσε για τον Aνδρέα Στιούαρτ τού Άβεντεϊλ περί το 1499. Αυτός σκοτώθηκε το 1513 στη μάχη του Φλόντεν και τον διαδέχθηκε ο γιος του.

## Οικογένεια
Ο Λόρδος Άβεντεϊλ νυμφεύτηκε τη Mάργκαρετ Κέννεντυ, κόρη τού Τζον Κέννεντυ, 2ου λόρδου Κέννεντυ, και τα παιδιά τους περιλάμβαναν:
* Aνδρέας 2ος λόρδος Άβεντεϊλ, ο οποίος αντάλλαξε τον τίτλο Άβεντεϊλ με αυτόν τού Όκλτρη (Ochiltree) και έτσι έγινε ο πρώτος λόρδος Όκλτρη.
* Eρρίκος, 1ος λόρδος Mέθβεν. Νυμφεύτηκε τη Μαργαρίτα Τυδώρ ως ο 3ος της σύζυγος. Ο 1ος της ήταν ο Ιάκωβος Δ΄ της Σκωτίας.
* σερ Ιάκωβος του Μπηθ (Beath), πατέρας τού:
** Ιακώβου Στιούαρτ, 1ου κυρίου Ντιούν (Doune), τού οποίου ο γιος:
*** Ιάκωβος Στιούαρτ έγινε 2ος κόμης τού Μόρεϋ (Moray).
* Βαρβάρα, παντρεύτηκε (1) τον Τζέιμς Σίνκλερ του Σάντυ και (2) το 1541, τον Ρόντρικ ΜακΛέοντ τού Λιούις.
* Δαβίδ, νυμφεύτηκε την Ελισάβετ Έλφινστοουν, αδελφή του Αλεξάνδρου Έλφινστοουν 1ου κυρίου Έλφινστοουν.

## Παραπομπές


Κατηγορία:Οίκος των Στιούαρτ
Ταξιάρχης Καρδίτσας

Ο **Ταξιάρχης** είναι οικισμός του Καταφυλλίου στη Θεσσαλία και την Περιφερειακή Ενότητας Καρδίτσας, ο οποίος βρίσκεται στα δυτικά όρια με την Περιφερειακή Ενότητα Άρτας και τις νοτιοδυτικές πλαγιές του όρους Μιρμιτζάλα σε υψόμετρο 580 μέτρων. Απέχει περίπου 4 χλμ. Δ.-ΒΔ. από το Καταφύλλι, 38 χλμ. Ν.-ΝΑ. από το Ανθηρό (έδρα του δήμου) και 112 χλμ. Δ.-ΝΔ. από την Καρδίτσα. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην κοινότητα Καταφυλλίου. Σύμφωνα με το Πρόγραμμα «Καλλικράτης» μαζί με το Αρδάνοβο, το Καταφύλλι, τα Κελλάρια, την Πράβα και την Συκιά αποτελούν την κοινότητα Καταφυλλίου που υπάγεται στη δημοτική ενότητα Αχελώου του Δήμου Αργιθέας ενώ σύμφωνα με την απογραφή του 2011 απογράφησαν 34 κάτοικοι.

## Απογραφές πληθυσμού

## Παραπομπές


Κατηγορία:Δήμος Αργιθέας
Πατριωτική Δύναμη Αλλαγής

Η **Πατριωτική Δύναμη Αλλαγής** (**ΠΑΤΡΙ.Δ.Α.**) ήταν ένα ελληνικό πολιτικό κόμμα, το οποίο ιδρύθηκε τον Σεπτέμβριο του 2022. Ιδεολογικά ανήκει στον χώρο της δεξιάς, αυτοπροσδιοριζόμενο ως συντηρητικό και φιλελεύθερο. Θεωρείται μετεξέλιξη της δεξιάς πολιτικής κίνησης Εθνική Συμφωνία.

Πρόεδρος του κόμματος ήταν ο ιδρυτής του και πρώην ανεξάρτητος βουλευτής, Κωνσταντίνος Μπογδάνος. Το σύνθημα του κόμματος το οποίο εξέφραζε τις αρχές και αξίες του, είναι «*Πατρίδα, Θρησκεία, Οικογένεια και Οικονομική Ελευθερία»*.  

Αν και δεν διέθετε ποτέ κοινοβουλευτική ομάδα, το κόμμα εκπροσωπούνταν στην Βουλή των Ελλήνων, από τον Κωνσταντίνο Μπογδάνο, ανεξάρτητο βουλευτή Α' Αθήνας, όπου είχε εκλεγεί το 2019 με την Νέα Δημοκρατία. Αν το κόμμα κατάφερνε να εκλέξει ευρωβουλευτή, θα άνηκε στην ευρωομάδα των Ευρωπαίων Συντηρητικών και Μεταρρυμιστών.

Από τις 14 Μαρτίου 2023 αποφασίστηκε η συμπόρευση με την Πατριωτική Ένωση του Προδρόμου Εμφιετζόγλου και ως συνασπισμός η κοινή κάθοδος στις εκλογές του 2023. Έπειτα από διαφωνία για την εν λόγω απόφαση διαγράφτηκε η έως τότε αντιπρόεδρος του κόμματος Αφροδίτη Λατινοπούλου, η οποία αργότερα ανακοίνωσε την ίδρυση κόμματος με την ονομασία «Πατρίδα» (σήμερα Φωνή Λογικής).

Μετά τις εκλογές του Ιουνίου 2023 ο Κωνσταντίνος Μπογδάνος ανακοίνωσε την αποχώρησή του από την πολιτική και την επιστροφή του στη δημοσιογραφία, με αποτέλεσμα το κόμμα να παραμένει αδρανές.

## Ιδεολογία
Η Πατριωτική Δύναμη Αλλαγής, σύμφωνα με το καταστατικό της, προσδιοριζόταν ως ένα πατριωτικό δεξιό, συντηρητικό, αστικό και οικονομικά φιλελεύθερο κόμμα. Ορισμένα ΜΜΕ το χαρακτηρίζουν ως ακροδεξιό, χαρακτηρισμό που ο πρόεδρός του, Κωνσταντίνος Μπογδάνος, απορρίπτει σε κάθε περίπτωση, ενώ επίσης έχει αναφέρει πως «*Η ΠΑΤΡΙ.Δ.Α. δεν ταυτίζεται με τη [[Χρυσή Αυγή]]*». Θεωρείται φιλοευρωπαϊκό και φιλοδυτικό κόμμα, παρότι εντάσσεται στην ευρωομάδα των Ευρωπαίων Συντηρητικών και Μεταρρυθμιστών, που πολλοί εκ των μελών της, είναι ήπιοι ευρωσκεπτικιστές.

## Αποτελέσματα εκλογών
### Βουλή των Ελλήνων

## Παραπομπές


## Εξωτερικοί σύνδεσμοι
* 

Κατηγορία:Πρώην πολιτικά κόμματα στην Ελλάδα
Κατηγορία:Συντηρητικά κόμματα της Ευρώπης
Κατηγορία:Φιλελεύθερα-Συντηρητικά κόμματα
Κατηγορία:Δεξιά πολιτικά κόμματα
Γριμπιανά Καρδίτσας

Τα **Γριμπιανά** ή **Γρυμπιανά** είναι οικισμός των Βραγκιανών στη Θεσσαλία και Περιφερειακή Ενότητας Καρδίτσας.

## Γεωγραφικά - ιστορικά στοιχεία
Τα Γριμπιανά βρίσκονται στα δυτικά όρια με την Περιφερειακή Ενότητα Άρτας, δίπλα και δυτικά του ποταμού Αχελώου ενώ απέχουν περίπου 9 χλμ. Δ.-ΒΔ. από τα Βραγκιανά, 35 χλμ. ΝΔ. από το Ανθηρό (έδρα του δήμου) και 100 χλμ. Δ.-ΝΔ. από την Καρδίτσα. ΄Το χωριό είναι κτισμένο σε υψόμετρο 440 μέτρων και βόρεια υψώνεται το όρος Κοκκινόλακος (υψομ. 1.750 μ.), νότια τα Όρη Βάλτου (υψομ. 1.626 μ.), ανατολικά η κορυφή Γαλάτσι (υψομ. 1.894 μ.).

Την περίοδο της Τουρκοκρατίας η περιοχή ήταν τσιφλίκι, έκτασης 600 στρεμμάτων, Τούρκου μπέη το οποίο αγόρασε ο αρματολός Μπουκουβάλας και στη συνέχεια (1803) δώρισε στη Μονή Μεταμόρφωσης. Απόδειξη αυτού του γεγονότος είναι το ξύλινο τρίπτυχο που σώζεται στη Μονή και ονομάζεται «Πρόθεσις της Αγίας Μεταμορφώσεως». Ιδιαίτερο ενδιαφέρον παρουσιάζει η εκκλησία του Αγίου Δημητρίου στην στην πλατεία του χωριού η οποία σύμφωνα με την τοπική παράδοση κτίστηκε το 1891 από Τζουμερκιώτες τεχνίτες.

## Διοικητικά - πληθυσμιακά στοιχεία
Αναφέρονται επίσημα, μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να προσαρτόνται στον δήμο Αργιθέας. Σύμφωνα με το Πρόγραμμα «Καλλικράτης» μαζί με τους οικισμούς Βραγκιανά, Δένδρος, Νεοχώρια, Νούλες, Πλάγια, Ξεράκια και Ρόγκια αποτελούν την κοινότητα Βραγκιανών που υπάγεται στη δημοτική ενότητα Αχελώου του Δήμου Αργιθέας ενώ σύμφωνα με την απογραφή του 2011 απογράφησαν 84 κάτοικοι.

Οι απογραφές πληθυσμού μετά τον Β΄Παγκόσμιο Πόλεμο είναι:

## Εξωτερικοί σύνδεσμοι

* Γρυμπιανά Αργιθέας- Μενέλαος στο https://www.youtube.com/

## Παραπομπές


Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Δημοψηφίσματα στην ανατολική Ουκρανία (2022)

**Δημοψηφίσματα για το μέλλον των κατεχομένων από τη Ρωσία περιοχών της νοτιο-ανατολικής Ουκρανίας**, διεξήχθησαν από τις 23 ως τις 27 Σεπτεμβρίου του 2022 στις περιοχές του Ντονμπάς, της Ζαπορίζια και της Χερσώνας.

Συγκεκριμένα, **δημοψηφίσματα ένωσης με τη [[Ρωσία]]** έλαβαν χώρα στα de facto κράτη της Λαϊκής Δημοκρατίας του Ντονέτσκ και της του Λουγκάνσκ (Ντονμπάς) ενώ **δημοψηφίσματα απόσχισης από την Ουκρανία** έλαβαν χώρα στις «στρατιωτικο-πολιτική διοίκηση της Χερσώνας» και της «στρατιωτικο-πολιτικής διοίκησης της Ζαπορίζια».

Τα ερωτήματα, στα οποία οι πολίτες κλήθηκαν να απαντήσουν με ένα *Ναι* ή ένα *Όχι* ήταν τα ακόλουθα:

* Λαϊκή Δημοκρατία του Ντονέτσκ: *«Είστε υπέρ της εισόδου της Λαϊκής Δημοκρατίας του Ντόνετσκ στη Ρωσική Ομοσπονδία ως υποκείμενο αυτής;»*
* Λαϊκή Δημοκρατία του Λουγκάνσκ: *«Είστε υπέρ της εισόδου της Λαϊκής Δημοκρατίας του Λουγκάνσκ στη Ρωσική Ομοσπονδία ως υποκείμενο της Ρωσικής Ομοσπονδίας;»*
* Στρατιωτικο-πολιτική διοίκηση της Χερσώνας : *«Είστε υπέρ της απόσχισης της περιοχής της Χερσώνας από την Ουκρανία, του σχηματισμού ανεξάρτητου κράτους και της ένταξής του στη Ρωσική Ομοσπονδία ως υποκείμενο αυτής;»*
* Πολιτικοστρατιωτική διοίκηση Ζαπορίζια : *«Είστε υπέρ της απόσχισης της περιοχής Ζαπορίζια από την Ουκρανία, του σχηματισμού ανεξάρτητου κράτους και της ένταξής του στη Ρωσική Ομοσπονδία ως υποκείμενο αυτής;»*

Στη Λαϊκή Δημοκρατία του Ντονέτσκ, το 99.23% των πολιτών που ψήφισε (2,133,326 ψήφοι) αποφάνθηκε υπέρ της ένωσης με τη Ρωσία. Το ίδιο αποφάνθηκε και το 98,42% των πολιτών του Λουγκάνσκ (662.607 ψήφοι). Στην πολιτικοστρατιωτική διοίκηση της Χερσώνας, υπέρ της απόσχισης από την Ουκρανία, της ανεξαρτητοποίησης και της μελλοντικής ένωσης με τη Ρωσία ψήφισε το 87,05%,(497.051 ψήφοι) ενώ στη διοίκηση της Ζαπορίζια στο ίδιο ερώτημα απάντησε θετικά το 93.11%

Ο πρώην Πρόεδρος της Ρωσίας, Ντμίτρι Μεντβέντεφ καλωσόρισε τα αποτελέσματα σε ανάρτηση του στο Telegram γράφοντας "Καλώς ήρθατε στο σπίτι σας, στη Ρωσία".
Ο Ρώσος Πρόεδρος, Βλαντίμιρ Πούτιν σε ειδική τελετή υπέγραψε τις συνθήκες για την ένταξη και των τεσσάρων περιοχών ως συστατικές οντότητες της Ρωσικής ομοσπονδίας.

Ωστόσο, τη διεθνή κατακραυγή προκάλεσε η κίνηση των αρχών των περιοχών αυτών αλλά και της ρωσικής ηγεσίας, για την πρωτοβουλία αυτή. Ο Ουκρανός πρόεδρος Βολοντίμιρ Ζελένσκι δήλωσε ότι είναι αδύνατη πλέον η οποιαδήποτε διαπραγμάτευση με τη Ρωσία και ζήτησε την αποπομπή της χώρας αυτής από όλους τους διεθνείς οργανισμούς. Πολλοί ηγέτες κρατών, πολιτικοί, οργανώσεις και οργανισμοί δήλωσαν πως δεν πρόκειται να αναγνωρίσουν τα αποτελέσματα των δημοψηφισμάτων.

## Χρονικό
Η διοργάνωση δημοψηφισμάτων φαίνεται να ήταν ήδη από καιρό προγραμματισμένη, αφού ήδη από τον Μάρτιο του 2022, και αφότου η Ρωσία αναγνώρισε ως ανεξάρτητα κράτη της δυο περιφέρειες του Ντονμπάς, ο Λεονίντ Πάσετσνικ, δήλωσε ότι το δημοψήφισμα αποτελεί μια μελλοντική επιλογή για την ευρύτερη περιοχή.

## Παραπομπές


Κατηγορία:Ρωσική εισβολή στην Ουκρανία (2022)
Ουκρανια
Α1 Κατηγορία υδατοσφαίρισης ανδρών 1990-1991

Το πρωτάθλημα Ελλάδας πόλο της περιόδου 1990–91, ήταν το πέμπτο που διεξήχθη ύστερα από την καθιέρωση της Α1 Εθνικής κατηγορίας, κι έγινε με τη συμμετοχή δέκα ομάδων. Εκκίνησε στις 9 Φεβρουαρίου 1991 ενώ ήταν το πρώτο με τους νέους κανονισμούς (αύξηση διάρκειας αγώνα από 28 λεπτά στα 36 λεπτά, 20" χρόνος αποβολής αντί για 30" που ήταν πριν κ.α.)

Διεξήχθη σε δύο φάσεις, την κανονική περίοδο 18 αγώνων, και τα πλέι οφ σε δύο ομίλους για θέσεις 1 έως 4 και 5 έως 8 αντίστοιχα. Η πρωταθλήτρια ομάδα αναδείχθηκε μέσω του φάιναλ φορ, όπου οι τέσσερις πρώτες ομάδες αγωνίστηκαν σε δύο γύρους μεταφέροντας ολόκληρη τη βαθμολογία από την κανονική περίοδο. 

Ο τίτλος της πρωταθλήτριας κρίθηκε σε έναν άτυπο τελικό την τελευταία αγωνιστική του φάιναλ φορ, και συγκεκριμένα στον αγώνα όπου ο ΑΝΟ Γλυφάδας υποδέχθηκε τον ΝΟ Βουλιαγμένης, με τις δύο ομάδες να είναι ισόβαθμες. Ο ΝΟ Βουλιαγμένης πέτυχε στον Αγ. Κοσμά τη σπουδαία εκτός έδρας νίκη με 10–7 και πανηγύρισε το πρώτο πρωτάθλημα στην ιστορία του.

Στην Α2 υποβιβάστηκαν Άρης και Ηλυσιακός.

## Βαθμολογία κανονικής περιόδου

## Πρώτη αγωνιστική

* Όλα τα παιχνίδια Σάββατο 9/2/1991

## Αποτελέσματα

## Β' φάση
Έγιναν δύο όμιλοι. Οι ομάδες μετέφεραν τη βαθμολογία της κανονικής περιόδου.

### Θέσεις 5-8
Έγινε ένας γύρος στο κολυμβητήριο της Βουλιαγμένης.

### Φάιναλ Φορ

#### Βαθμολογία

## Τελική κατάταξη

## Πηγές
* Εφημερίδα «Αθλητική Ηχώ», 20/5/1991 σελίδα 2
* Εφημερίδα «Αθλητική Ηχώ», 17/6/1991 σελίδα 5
* Εφημερίδα «Αθλητική Ηχώ», 2/11/1991 σελίδα 4

1990 1991
Κατηγορία:Υδατοσφαίριση το 1991
Ιγνάτιος Βαφειάδης

Ο **Ιγνάτιος Βαφειάδης** (Ερεσσός Λέσβου περίπου 1867– 1940), ήταν έλληνας αρχιτέκτων, απόφοιτος του Εθνικού Μετσόβειου Πολυτεχνείου (1892). Εργάστηκε στη Σμύρνη την περίοδο 1900-1922, υλοποιώντας πολλά σημαντικά κτίρια, καθώς και στη Λέσβο. Μετά την Μικρασιατική καταστροφή εγκαταστάθηκε στην Αθήνα, όπου συνέχισε την επαγγελματική του σταδιοδρομία.

## Έργα

* Ελληνικό Παρθεναγωγείο Σμύρνης
* Τράπεζα της Ανατολής, Σμύρνη
* Ανακαίνιση του Χρηματιστηρίου Σμύρνης και μετατροπή του σε Εθνική Τράπεζα της Ελλάδος
* Θέατρο της Σμύρνης (περί το 1908)
* Πανεπιστήμιο της Σμύρνης
* Ξενοδοχείο Ράδιο Παλλάς, Θέρμες, Λέσβος
* μικρογραφία|Κατοικία Λουκά Γούτου (1909-1911), Οδός Καβέτσου 18, Μυτιλήνη, ΛέσβοςΚατοικία Λουκά Γούτου, Αρχιτέκτων: Ιγνάτιος Βαφειάδης 1909-1911, Οδός Καβέτσου 18, Μυτιλήνη, Λέσβος
* Κατοικία του στην οδό Κοδριγκτώνος & Γ΄Σεπτεμβρίου στην Αθήνα

## Παραπομπές


## Πηγές

* Βουκλαρή Ευαγγελία, 2014, Ο κτιριακός τύπος των ξενοδοχείων στον αστικό και περιαστικό χώρο της Μυτιλήνης (1850 - 1930), Δημοκρίτειο Πανεπιστήμιο Θράκης, Τμήμα Αρχιτεκτόνων Μηχανικών, Εισαγωγή στην Αρχιτεκτονική Έρευνα-Διάλεξη
* Σωτηρίου - Δωροβίνη, Ιωάννα, 2001, Η αρχιτεκτονική των κατοικιών της ανώτερης αστικής τάξης της Μυτιλήνης (1850 - 1930), Διδακτορική Διατριβή, Εθνικό Μετσόβιο Πολυτεχνείο (ΕΜΠ). Σχολή Αρχιτεκτόνων Μηχανικών

Κατηγορία:Έλληνες αρχιτέκτονες
Πράσινη Ευρώπη - Πράσινοι

Η **Πράσινη Ευρώπη** (, **EV**), επίσημα **Πράσινη Ευρώπη – Πράσινοι** (*Europa Verde – Verdi*), είναι ένα πράσινο πολιτικό κόμμα στην Ιταλία. Οι ηγέτες του είναι ο Άντζελο Μπονέλι και η Ελεονώρα Έβι. Ιδρύθηκε ως εκλογικός συνασπισμός για να λάβει μέρος στις ευρωεκλογές του 2019 σε σχέση με το Ευρωπαϊκό Πράσινο Κόμμα. Η Πράσινη Ευρώπη έγινε πλήρες πολιτικό κόμμα τον Ιούλιο του 2021.

## Ιστορικό
Ενόψει των ευρωεκλογών του 2019, η Ομοσπονδία των Πράσινων και η Πράσινη Ιταλία συνήψαν συμφωνία με την Ιταλία στον Δήμο Φεντερίκο Πιτσαρότι για να σχηματίσουν εκλογικό συνασπισμό. Ωστόσο, τον Μάρτιο, η Ιταλία στο Δήμο εγκατέλειψε τη συμμαχία με τους Πράσινους, για να προσχωρήσει στην Περισσότερη Ευρώπη. Οι Πράσινοι στη συνέχεια συμφώνησαν με το Πιθανό, ενώ στη συμμαχία προσχώρησαν και οι Πράσινοι του Νοτίου Τιρόλου. Ο συνδυασμός έλαβε το 2,3% των ψήφων, αλλά δεν αρκούσε για να ξεπεράσει το όριο του 4% για την αναλογική εκπροσώπηση στο Ευρωπαϊκό Κοινοβούλιο.

Τον Ιούλιο του 2021, η Πράσινη Ευρώπη έγινε ένα πλήρες πολιτικό κόμμα, με αρχηγούς τον Άντζελο Μπονέλι και την Ελεονώρα Έβι.

Τον Ιανουάριο του 2022, η Πράσινη Ευρώπη και η Ιταλική Αριστερά σχημάτισαν ένα «σύμφωνο διαβούλευσης», με στόχο τη συνεργασία στις προεδρικές εκλογές του 2022 που διεξήχθησαν στα τέλη του μήνα. Σε αυτό το πλαίσιο, τα δύο κόμματα αποφάσισαν να στηρίξουν από κοινού τον Λουίτζι Μαντόνι, πρώην βουλευτή της Ομοσπονδίας των Πρασίνων, των Δημοκρατικών της Αριστεράς και του Δημοκρατικού Κόμματος, και ειδικό σε θέματα ανθρωπίνων δικαιωμάτων. Τον Ιούνιο του 2022, η εθνική συνέλευση της Ιταλικής Αριστεράς ενέκρινε επίσημα τη συμμαχία με την Πράσινη Ευρώπη.

Τον Φεβρουάριο του 2022, τέσσερις βουλευτές, όλοι πρώην μέλη του Κινήματος Πέντε Αστέρων, σχημάτισαν την υποομάδα «Πράσινη Ευρώπη» στη Μικτή Ομάδα της Βουλής των Αντιπροσώπων. Τον Μάρτιο, ένας πέμπτος βουλευτής προσχώρησε στο κόμμα.

Τον Ιούλιο του 2022, η Πράσινη Ευρώπη και η Ιταλική Αριστερά πραγματοποίησαν ένα κοινό συνέδριο στη Ρώμη με το όνομα «Νέες Ενέργειες», με σκοπό να προωθήσουν τη συνεργασία τους και ένα ενιαίο εκλογικό πρόγραμμα. Η συμμαχία εμπνεύστηκε σκόπιμα από τη Νέα Οικολογική και Κοινωνική Λαϊκή Ένωση, την αριστερή λίστα που σχηματίστηκε ενόψει των γαλλικών βουλευτικών εκλογών του 2022. Μετά την πτώση της κυβέρνησης Ντράγκι, την πρόωρη διάλυση του ιταλικού κοινοβουλίου και την προκήρυξη των γενικών εκλογών του 2022, ανακοινώθηκε επίσημα η Συμμαχία Πράσινων και Αριστεράς και παρουσιάστηκε το λογότυπό της. Στις 6 Αυγούστου 2022, η συμμαχία σύνηψε εκλογική συμφωνία με το Δημοκρατικό Κόμμα.

## Αποτελέσματα εκλογών
### Ιταλικό Κοινοβούλιο

### Ευρωπαϊκό Κοινοβούλιο

## Παραπομπές


Κατηγορία:Ιταλικά πολιτικά κόμματα
Κατηγορία:Πράσινα κόμματα
Άμεση Δράση

Η **Άμεση Δράση** είναι υπηρεσία της Ελληνικής Αστυνομίας. 

Αποστολή της είναι η πρόληψη και καταστολή του εγκλήματος, οι συνεχείς περιπολίες για την διαφύλαξη της ασφάλειας και της τάξης, καθώς και η βοήθεια προς το κοινωνικό σύνολο.

## Ιστορικό
Μέχρι τα τέλη της δεκαετίας του '50, οι πολίτες που ήθελαν την βοήθεια της αστυνομίας, ήταν υποχρεωμένοι να καλούν το τοπικό αστυνομικό τμήμα. Οι τηλεφωνικές γραμμές ήταν πάντα απασχολημένες και ακόμα και αν ο πολίτης κατάφερνε να μιλήσει με την αστυνομία, έπρεπε να περιμένει αρκετά, καθώς ο αστυνομικός ερχόταν με τα πόδια. Έτσι, τον Αύγουστο του 1959 στην Υποδιεύθυνση Μηχανοκινήτου, ιδρύεται το Τμήμα Ασυρματοφόρων Οχημάτων Άμεσης Δράσης.

Τον επόμενο μήνα ξεκίνησαν τα πρώτα 4 περιπολικά να κάνουν περιπολίες σε όλη την Αθήνα. 

Το 1961 η δύναμη αυξήθηκε σε 15 περιπολικά και 8 μοτοσυκλέτες. Ταυτόχρονα, ιδρύεται και Τμήμα Άμεσης Δράσης στον Πειραιά, με δύναμη 4 περιπολικών και μιας μοτοσυκλέτας. Ακολουθώντας το παράδειγμα της Αστυνομίας Πόλεων, η Ελληνική Χωροφυλακή, ιδρύει τμήματα τηλεπικοινωνιών στις Ανώτερες Διοικήσεις Πρωτεύουσας, Στερεάς Ελλάδας (Λαμία), Θεσσαλίας (Λάρισα), στην Αστυνομική Διεύθυνση Θεσσαλονίκης και στις Διοικήσεις Χωροφυλακής Ρόδου και Κορίνθου και αργότερα σε όλα τα διαμερίσματα της χώρας. Για τα προάστια της Αθήνας ιδρύθηκε το 1960 η Υπηρεσία Άμεσης Επέμβασης με δύναμη 4 περιπολικών και 8 μοτοσυκλετών, και το 1964 η δύναμη αυξήθηκε σε 15 περιπολικά και 13 μοτοσυκλέτες. Επίσης, ιδρύθηκαν Υπηρεσίες Άμεσης Επέμβασης στους περισσότερους Νομούς της χώρας. 

Στα επόμενα χρόνια ο αριθμός των περιπολικών αυξήθηκε, ενώ σε σύντομο χρονικό διάστημα έπαψαν να κυκλοφορούν μοτοσυκλέτες στις δυο υπηρεσίες.

Το 1972 η Άμεση Δράση προήχθη σε Τμήμα, ενώ το 1973 προήχθη σε Υποδιεύθυνση.

Το 1979 ιδρύεται στην Αθήνα η Ομάδα Ζήτα, η οποία υπήρξε σημαντικός σταθμός για την Άμεση Δράση.

Το 1984 με την ενοποίηση των δύο σωμάτων σε ένα - Ελληνική Αστυνομία, ιδρύθηκε μια ενιαία υπηρεσία Άμεσης Δράσης.

Το 1995 ιδρύεται η επίλεκτη Ομάδα Σίγμα με σκοπό την καταδίωξη δραστών με γρήγορα αυτοκίνητα, κυρίως κοντράκηδες στα Λιμανάκια της Βουλιαγμένης, η οποία όμως καταργήθηκε  λίγο αργότερα, λόγω του πολύ υψηλού κόστους συντήρισης των οχημάτων τους.

Τέλος, το 2010 ιδρύεται η ομάδα ΔΙΑΣ που λειτουργεί ως αξιόμαχη ομάδα από τότε.

## Επιχειρησιακή δύναμη
Κέντρο επιχειρήσεων, το οποίο δέχεται τις κλήσεις των πολιτών.

Κέντρο Α για τα περιπολικά και Κέντρο Β για τις μοτοσυκλέτες.

**Εξοπλισμός**

* Πιστόλια Heckel&Koch USP και Glock 17
* Υποπολυβόλα Heckel&Koch MP5
* Χειροπέδες
* Αστυνομικές ράβδοι
* Φακοί

**Οχήματα**

* Περιπολικά και μηχανές

Κατηγορία:Ελληνική Αστυνομία
Ρησκούπορις

Ο **Ρησκούπορις** (*Rhescuporis*, επίσης Ρασκύπολις, Ρασκούπολις) μπορεί να αναφέρεται στους:

## Βασιλείς της Θράκης
### Βασιλείς των Οδρυσών
* Ρησκούπορις Α΄ (Οδρυσών), βασιλιάς των Οδρυσών της Θράκης, 240 έως 215 π.Χ.
* Ρησκούπορις Β΄ (Aσταίων), βασιλιάς των Οδρυσών-Ασταίων της Θράκης, 18 π.Χ. έως 13 π.Χ.

### Βασιλείς των Σαπαίων
* Ρησκούπορις Α΄ (Σαπαίων), βασιλιάς των Σαπαίων της Θράκης, 48 έως 41 π.Χ.
* Ρησκούπορις Β΄ (Σαπαίων), βασιλιάς των Σαπαίων της Θράκης, 12 έως 18

## Βασιλείς του Κιμμερείου Βοσπόρου (πελάτες της Ρώμης)
* Τιβέριος Ιούλιος Ρησκούπορις Α΄ κυβέρνησε από το 14 έως το 42
* Τιβέριος Ιούλιος Ρησκούπορις Β΄ κυβέρνησε από το 78 έως το 93
* Τιβέριος Ιούλιος Ρησκούπορις Γ΄, κυβέρνησε από το 211 έως το 218
* Τιβέριος Ιούλιος Ρησκούπορις Δ΄, κυβέρνησε από το 233 έως το 234
* Τιβέριος Ιούλιος Ρησκούπορις Ε΄, κυβέρνησε από το 240 έως το 276
* Τιβέριος Ιούλιος Ρησκούπορις ΣΤ΄, κυβέρνησε από το 314 έως το 341